ET
C 125/458
Euroopa Liidu Teataja
5.4.2023
Kolmapäev, 14. september 2022
3.
Koolitusprogrammi või koolitaja akrediteerib liikmesriik või tema määratud haldusasutus.
Akrediteerimis­ asutus tagab, et koolitaja pakutavad koolitus-, täiendus- ja ümberõppeprogrammid on kaasavad ning järjepidevad ning et nad on piirkondliku või üleriikliku ulatusega.
Koolitajal on praktilise koolituse pakkumiseks asjakohased tehnilised vahendid, sealhulgas piisavad laboriseadmed või muud vahendid.
Koolitaja pakub lisaks põhikoolitusele lühemaid koolitusmoodulitena korraldatavaid täienduskoolitusi, mis võimaldavad paigaldajatel ja projekteerijatel omandada uusi pädevusi ning laiendada ja mitmekesistada oma oskusi seoses eri tehnoloogialahenduste ja nende kombinatsioonidega.
Koolitaja tagab koolituse kohandamise uute taastuvenergiapõhiste tehnoloogialahendustega hoonete, tööstuse ja põllumajanduse kontekstis.
Koolitajad tunnustavad omandatud asjakohaseid oskusi.
Koolitusprogrammid ja -moodulid kavandatakse selliselt, et need võimaldaksid elukestvat õpet taas­ tuvenergiaseadmete valdkonnas ning ühilduksid esmakordsete tööotsijate ja ümberõpet või uut töökohta otsivate täiskasvanute kutseõppega.
Koolitusprogrammid koostatakse nii, et hõlbustada eri tehnoloogiavõimaluste ja lahenduste alase kvalifikatsiooni omandamist ning hoida ära piiratud spetsialiseerumist konkreetsele kaubamärgile või tehnoloogiale.
Koolitaja võib olla seadme või süsteemi tootja, instituut või ühing.“;
da) punkt 5 asendatakse järgmisega:
„5.
Koolitus lõpeb eksamiga, mille sooritamise korral antakse sertifikaat või kvalifikatsioon.
Eksam hõlmab biomassil töötavate katelde või ahjude, soojuspumpade, maasoojusenergia, päikese soojusenergia seadmete või salvestite ja tarbimiskaja tehnoloogiate, sealhulgas laadimisjaamade eduka paigaldamise praktilist hindamist.“
e)
punkti 6 alapunkti c lisatakse alapunktid iv ja v:
„iv) arusaamine teostatavus- ja projekteerimisuuringutest;
v) maasoojuspumpade puhul puurimise tundmine;“.
5)
V lisa C osa muudetakse järgmiselt:
a) punktid 5 ja 6 asendatakse järgmisega:
„5.
Tooraine kaevandamisel või viljelusel tekkinud heide (eec) sisaldab heidet, mis on tekkinud kaevandamise või viljelemise protsessi käigus, tooraine kogumisel, kuivatamisel ja säilitamisel, jäätmetest ja leketest ning kaevandamisel või viljelemisel kasutatud toodete või kemikaalide tootmisel.
CO2 kogumist tooraine viljelemise ajal ei võeta arvesse.
Võimaluse korral kasutatakse arvutustes D osas sätestatud mulla N2O-heite summeerimata vaikeväärtusi.
Tegelike andmete kasutamise alternatiivina on lubatud arvutada keskmised väärtused kohalikust põllumajandustavast lähtuvalt põllumajandustootjate rühma andmete põhjal.
6.
Punkti 1 alapunktis a osutatud arvutuse tegemisel võetakse arvesse kasvuhoonegaaside heite vähenemist, mis saavutatakse põllumajanduse parema juhtimisega (esca), näiteks üleminekuga vähendatud mullaharimisele või otsekülvile, paremale külvikorrasüsteemile, vahekultuuride kasutamisele koos põllukultuuride jääkide käitlemisega ja orgaanilise mullaparandusaine (nt kompost, kääritatud sõnnik) kasutamisele, kuid ainult juhul,